O **Πόντους Άντερς Μίκαελ Βέρνμπλουμ** *(Γεννημένος 25 Ιουνίου* 1986) είναι Σουηδός επαγγελματίας ποδοσφαιριστής που παίζει ως μέσος για την ομάδα της ΙΦΚ Γκέτεμποργκ. Θεωρείται από τους οπαδούς ως ο «ατρόμητος αμυντικός μέσος που είναι πολύ ικανός τόσο στον αέρα όσο και στα πόδια του».

Συλλογική σταδιοδρομία
----------------------

Ο Πόντους Βέρνμπλουμ γεννήθηκε στις 25 Ιουνίου του 1986 στο Κούνγκελβ της Σουηδίας. Ξεκίνησε την ενασχόληση του με το ποδόσφαιρο το 2001 όταν και εντάχθηκε στα τμήματα υποδομής της τοπικής Κονγκαχέλα και το 2004 μεταπήδησε στις Ακαδημίες της Γκέτεμποργκ.

Ένα χρόνο αργότερα πήρε προαγωγή στην πρώτη ομάδα και άρχισε να παίρνει συμμετοχές με την πρώτη ομάδα. Αρχικά αγωνίστηκε στην μεσαία γραμμή, που είναι και η φυσική του θέση, αλλά από το 2007 και μετά την αποχώρηση του Μάρκους Μπεργκ χρησιμοποιήθηκε ως κεντρικός επιθετικός, λόγω της έφεσής του στο σκοράρισμα. Παρέμεινε στην ομάδα μέχρι το 2009, πρόλαβε να μετρήσει 70 συμμετοχές και 23 γκολ, ενώ κατέκτησε ένα πρωτάθλημα Σουηδίας (2007), ένα κύπελλο (2008) και ένα Super Cup (2008), ενώ πραγματοποίησε ευρωπαϊκό ντεμπούτο με γκολ κόντρα στην Μουράτα από τον Άγιο Μαρίνο, για τον 1ο προκριματικό γύρο του ΟΥΕΦΑ Τσάμπιονς Λιγκ το καλοκαίρι του 2008.

Στην συνέχεια φόρεσε την φανέλα της ολλανδικής Αλκμάαρ. Πήρε φανέλα βασικού από την αρχή από τον Ρόναλντ Κούμαν και αγωνίστηκε σε τέσσερα παιχνίδια για τους ομίλους του Τσάμπιονς Λιγκ την πρώτη του σεζόν. Tην επόμενη αγωνιστική περίοδο σημείωσε τα δύο από τα τέσσερα γκολ της ομάδας του στα Πλέι Οφς του Γιουρόπα Λιγκ κόντρα στην Ακτόμπε από το Καζακστάν και την οδήγησε στους ομίλους της δεύτερης τη τάξει ευρωπαϊκής διοργάνωσης. Mέχρι τον Ιανουάριο του 2012, όταν και αποχώρησε από την Ολλανδία κατέγραψε 97 συμμετοχές, 17 γκολ και 13 ασίστ σε όλες τις διοργανώσεις με την ΑΖ.

Ο επόμενος σταθμός του Σουηδού ήταν η Ρώσικη ομάδα ΤΣΣΚΑ. Το ντεμπούτο του με την ομάδα του στρατού μπορεί να χαρακτηριστεί και ως ονειρεμένο. Πήρε φανέλα βασικού στην εντός έδρας μάχη κόντρα στην Ρεάλ Μαδριτης και πέτυχε ένα πολύ όμορφο γκολ που διαμόρφωσε το τελικό 1-1. Ήταν μόνο η αρχή μίας εξαιρετικής εξαετίας.

Ο Βέρνμπλουμ έγινε βασικό γρανάζι στην μηχανή της ΤΣΣΚΑ και κατάφερε να πανηγυρίσει τρία πρωταθλήματα Ρωσίας (2013,2014 και 2016), ένα Κύπελλο (2013) και δύο Super Cup (2014, 2015). Συνολικά, με την ομάδα της Μόσχας είχε 224 συμμετοχές, 22 γκολ, 18 ασίστ, 34 παιχνίδια στο Τσάμπιονς Λιγκ με τρία γκολ, όντας ένας από τους κορυφαίους μέσους του ρωσικού πρωταθλήματος.

Παράλληλα από το 2008, που πραγματοποίησε το ντεμπούτο του, μέχρι το 2016 ήταν βασικό στέλεχος της Εθνικής Σουηδίας, αγωνιζόμενες σε 51 παιχνίδια με δύο γκολ και τέσσερις ασίστ, ενώ είχε αγωνιστεί και με την U21 σε 24 αγώνες με έξι γκολ.

Με την λήξη της σεζόν ο Πόντους Βέρνμπλουμ αποχώρησε από την ΤΣΣΚΑ Μόσχας για οικογενειακούς λόγους. Ο ΠΑΟΚ ενδιαφέρθηκε από την πρώτη στιγμή για την απόκτησή του και εν τέλει κατάφερε να τον εντάξει στο δυναμικό του κερδίζοντας τον ισχυρό ανταγωνισμό. Στην ομάδα της Θεσσαλονίκης κέρδισε την φανέλα του βασικού και πρόλαβε να αγωνιστεί σε συνολικά 16 αγώνες, ενώ πέτυχε και 1 γκολ, όμως στην εκτός έδρας αναμέτρηση με τον 
Λεβαδειακό, υπέστη ρήξη αχιλλείου τένοντα με αποτέλεσμα να χάσει την υπόλοιπη σεζόν. Στο φινάλε της αγωνιστικής περιόδου πανηγύρισε το νταμπλ, με την ομάδα του ΠΑΟΚ να κατακτάει το πρωτάθλημα και το κύπελλο.

Προσωπική Ζωή
-------------

Ο Βέρνμπλουμ είναι παντρεμένος με την Νίνα Βέρνμπλουμ το 2010, που γεννήσαν τον γιο τους Μίλε το επόμενο έτος.

Ανέκρινε ανοιχτά μια στάση εναντίον των Δημοκρατικών της Σουηδίας πριν από τις σουηδικές γενικές εκλογές του 2010 και δήλωσε την υποστήριξή του προς τον σοσιαλισμό στην Aftonbladet.[*ασαφές*]

Στατιστικά σταδιοδρομίας
------------------------

*Τελευταία ενημέρωση: Μέχρι 16 Σεπτέμβρη 2019*

| Ομάδα | Σεζόν | Πρωτάθλημα | Κύπελλο | Λιγκ Καπ | Ευρωπαϊκά | Άλλα | Σύνολο |
| --- | --- | --- | --- | --- | --- | --- | --- |
| Συμετ. | Γκολ | Συμετ. | Γκολ | Συμετ. | Γκολ | Συμετ. | Γκολ | Συμετ. | Γκολ | Συμετ. | Γκολ |
| **ΙΦΚ Γκέτεμποργκ** | 2005 | 7 | 1 |  |  | - | 3 | 0 | - | 10 | 1 |
| 2006 | 24 | 6 |  |  | - | 2 | 0 | - | 26 | 6 |
| 2007 | 24 | 6 |  |  | - | - | - | 24 | 6 |
| 2008 | 26 | 8 |  |  | - | 3 | 2 | 1 | 0 | 30 | 10 |
| 2009 | 11 | 5 | 1 | 0 | - | - | 1 | 0 | 13 | 5 |
| Σύνολο | 92 | 26 | 1 | 0 | - | 8 | 2 | 2 | 0 | 103 | 28 |
| **ΑΖ Άλκμααρ** | 2009–10 | 23 | 1 | 2 | 2 | - | 4 | 0 | 1 | 0 | 28 | 3 |
| 2010–11 | 29 | 4 | 3 | 1 | - | 10 | 2 | - | 42 | 7 |
| 2011–12 | 15 | 2 | 2 | 1 | - | 9 | 4 | - | 26 | 7 |
| Σύνολο | 67 | 7 | 7 | 4 | - | 23 | 6 | 1 | 0 | 98 | 17 |
| **ΤΣΣΚΑ Μόσχας** | 2011–12 | 11 | 0 | 0 | 0 | - | 2 | 1 | - | 13 | 1 |
| 2012–13 | 26 | 4 | 4 | 0 | - | 2 | 0 | - | 32 | 4 |
| 2013–14 | 28 | 1 | 1 | 0 | - | 6 | 0 | 1 | 0 | 36 | 1 |
| 2014–15 | 25 | 2 | 4 | 1 | - | 2 | 0 | 1 | 1 | 32 | 4 |
| 2015–16 | 27 | 4 | 4 | 0 | - | 10 | 0 | - | 41 | 4 |
| 2016–17 | 27 | 1 | 0 | 0 | - | 5 | 0 | 1 | 0 | 33 | 1 |
| 2017–18 | 23 | 5 | 0 | 0 | - | 14 | 3 | - | 37 | 8 |
| Σύνολο | 167 | 17 | 13 | 1 | - | 41 | 4 | 3 | 1 | 224 | 23 |
| **ΠΑΟΚ** | 2018–19 | 11 | 0 | 2 | 1 | - | 3 | 0 | - | 16 | 1 |
| Σύνολο | 11 | 0 | 2 | 1 | - | 3 | 0 | 0 | 0 | 16 | 1 |
| Σύνολο καριέρας | 337 | 50 | 23 | 6 | - | 75 | 12 | 6 | 1 | 439 | 69 |

Τίτλοι
------

**ΙΦΚ Γκέτεμποργκ**

* Άλσβενσκαν: **1** 2007
* Κύπελλο Σουηδίας: **1** 2008
* Σούπερ Καπ Σουηδίας: **1** 2008

**ΑΖ Άλκμααρ**

* Σούπερ Καπ Ολλανδίας: **1** 2009

**ΤΣΣΚΑ Μόσχας**

* Πρωτάθλημα Ρωσίας: **3** 2012–13, 2013–14, 2015–16
* Κύπελλο Ρωσίας: **1** 2012–13
* Σούπερ Καπ Ρωσίας: **2** 2013, 2014

**ΠΑΟΚ**

* Πρωτάθλημα Ελλάδας: **1** 2018-2019
* Κύπελλο Ελλάδας: **1** 2018-19

Παραπομπές
----------

1. ↑  «Pontus Wernbloom profile». *CSKA Moscow official website*. Αρχειοθετήθηκε από το πρωτότυπο στις 27 Ιουνίου 2012. Ανακτήθηκε στις 3 Ιουνίου 2012.
2. ↑  «P. Wernbloom». Soccerway. Ανακτήθηκε στις 10 Δεκεμβρίου 2015.
3. ↑  «Pontus Wernbloom». www.national-football-teams.com. Ανακτήθηκε στις 11 Δεκεμβρίου 2013.
4. ↑  «Pontus Wernbloom» (στα Σουηδικά). svenskfotboll.se. Ανακτήθηκε στις 11 Δεκεμβρίου 2013.
5. ↑  «Pontus Wernbloom » Club matches». World Football.. Ανακτήθηκε στις 3 May 2018.

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Π.Α.Ο.Κ. - τρέχουσα σύνθεση 2022-23 |
| --- |
|  |
|  | 
* 2 Κάργας
* 4 Ίνγκασον
* 5 Μιχαηλίδης
* 6 Μιχάι
* 7 Ελ Καντουρί
* 8 Αουγκούστο
* 9 Ολιβέιρα
* 14 Ζίβκοβιτς
* 18 Ζίβκοβιτς
* 19 Λύρατζης
* 20 Βιεϊρίνια (c)
* 21 Μπίσεσβαρ
* 22 Σβαμπ
* 23 Σάστρε
* 24 Τσαούσης
* 26 Ντάντας
* 27 Κούρτιτς
* 30 Κουαλιάτα
* 31 Ρικάρντο
* 42 Κοτάρσκι
* 50 Φ. Σοάρες
* 51 Τσιγγάρας
* 54 Μπαλωμένος
* 55 Ρ. Σοάρες
* 64 Ταλιχμανίδης
* 65 Κωνσταντέλιας
* 70 Κούτσιας
* 71 Μπράντον
* 77 Νάρεϊ
* 97 Λάμπρου

* Προπονητής: Λουτσέσκου
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Σουηδίας – Euro 2016 |
| --- |
|  |
|  | 
* 1 Ίσακσον
* 2 Λούστιγκ
* 3 Γιόχανσον
* 4 Γκράνκβιστ
* 5 Όλσσον
* 6 Φόρσμπεργκ
* 7 Λάρσον
* 8 Έκνταλ
* 9 Σέλστρεμ
* 10 Ιμπραΐμοβιτς (c)
* 11 Μπεργκ
* 12 Όλσεν
* 13 Γιάνσον
* 14 Λίντελεφ
* 15 Χίλιεμαρκ
* 16 Βέρνμπλουμ
* 17 Αουγκούστινσον
* 18 Λεβίτσκι
* 19 Κούγιοβιτς
* 20 Γκουιντέτι
* 21 Ντουρμάζ
* 22 Ζενγκίν
* 23 Κάλγκρεν
* Προπονητής: Χάμρεν
 |

 |